Okresná prokuratúra Bardejov 
Kellerova 7, 085 43 Bardejov 	

Sp. zn. : Pv 891/13/7701	Bardejov, 14.1.2014
EEČ : 2-54-13-2014

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Bardejov
Podľa § 215 odsek 1 písmeno b Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
od mesiaca máj 2013 až doposiaľ ako zákonný otec mal. XXXXX, nar. XXXXX zvereného do osobnej starostlivosti matky XXXXX, nar. XXXXX, trvale bytom XXXXX, XXXXX si v Bardejove a inde neplní vyživovaciu povinnosť tak ako mu bola určená XXXXX súdu v Bardejove č. k. XXXXX ktorý nadobudol právoplatnosť dňa 19.01.2010, kde bol zaviazaný prispievať na výživu maloletého XXXXX sumou vo výške 30% zo sumy životného minima na nezaopatrené dieťa mesačne vždy k 15. dňu v mesiaci predom k rukám matky počnúc dňom XXXXX, pričom dlžné výživné za obdobie od XXXXX do 30.11.2009 vo výške 653,81,- Eur je oprávnený splácať v mesačných splátkach vo výške 7,- Eur mesačne spolu s bežným výživným od právoplatnosti rozsudku pod stratou výhod, kde za vyššie uvedené obdobie dlhuje na bežnom výživnom sumu vo výške 186,08 ,- Eur,

lebo nie je tento skutok trestným činom a nie je dôvod na postúpenie veci

Odôvodnenie:
Uznesením vyšetrovateľa PZ, Odboru kriminálnej polície v Bardejove zo dňa 10.11.2013 sp.zn. ČVS: XXXXX bolo začaté trestné stíhanie a vznesené obvinenie XXXXX pre prečin zanedbanie povinnej výživy podľa § 207 ods. 1 Trestného zákona na tom skutkovom základe, že od mesiaca máj 2013 až doposiaľ ako zákonný otec mal. XXXXX, nar. XXXXX zvereného do osobnej starostlivosti matky XXXXX, nar. XXXXX, trvale bytom XXXXX, XXXXX si v Bardejove a inde neplní vyživovaciu povinnosť tak ako mu bola určená XXXXX súdu v Bardejove č. k. XXXXX ktorý nadobudol právoplatnosť dňa 19.01.2010, kde bol zaviazaný prispievať na výživu maloletého XXXXX sumou vo výške 30% zo sumy životného minima na nezaopatrené dieťa mesačne vždy k 15. dňu v mesiaci predom k rukám matky počnúc dňom XXXXX, pričom dlžné výživné za obdobie od XXXXX do 30.11.2009 vo výške 653,81,- Eur je oprávnený splácať v mesačných splátkach vo výške 7,- Eur mesačne spolu s bežným výživným od právoplatnosti rozsudku pod stratou výhod, kde za vyššie uvedené obdobie dlhuje na bežnom výživnom sumu vo výške 186,08 Eur.

V priebehu vyšetrovania bola k veci vypočutá svedkyňa - poškodená XXXXX a obvinený XXXXX. Do spisu boli doložené poštové poukážky o zaplatení výživného, posledná zo dňa 31.05.2013 v sume 30,- eur. Ďalej bolo zistené zo správy XXXXX, že obvinený dňa 17.06.2013 nastúpil výkon trestu odňatia slobody do ústavu Prešov a toho času je v UVTOS v Ružomberku. Obvinený pri nástupe do výkonu trestu nahlásil vyživovaciu povinnosť k svojmu dieťaťu a žiadosť o vykonávanie zrážok z pracovnej odmeny odsúdeného na výživu odoslal XXXXX dňa 17.07.2013 a žiadal ju o zaslanie dokladov potrebných k vykonávaniu zrážok. Z výpovede obvineného bolo zistené, že XXXXX mu do dnešného dňa rodný list dieťaťa nezaslala. Ďalej bolo zistené, že obvinený bol pracovne zaradený od 22.07.2013 do 30.07.2013 v XXXXX a od 07.08.2013 do súčasnosti v Elkop Dolný Kubín. 

V zmysle ustanovenia § 62 ods. 3 zákona o rodine č. 36/2005 Z. z. je každý rodič bez ohľadu na svoje schopnosti, možnosti a majetkové pomery povinný plniť svoju vyživovaciu povinnosť v minimálnom rozsahu vo výške 30 % zo sumy životného minima na nezaopatrené neplnoleté dieťa podľa osobitného zákona, ktorého výška v mesiaci máj až jún 2013 bola 26,65,- Eur a od mesiaca júl 2013 až doposiaľ je 27,13,- Eur. Dlh na výživnom k 31.12.2013 predstavuje sumu 186,08,- Eur.

Vyšetrovateľ PZ podal po skončení skráteného vyšetrovania návrh na zastavenie trestného stíhania z dôvodu, že obvinený XXXXX síce neplnil vyživovaciu povinnosť voči svojmu synovi, ale nevyhýbal sa jej úmyselne a ani z nedbanlivosti, nakoľko hneď pri nástupe do výkonu trestu svoju vyživovaciu povinnosť oznámil, zaslal potrebné tlačivo matke dieťaťa a taktiež záujem o pracovné zaradenie a aj bol pracovne zaradený. Obvinený XXXXX urobil všetko preto aby z jeho prípadnej pracovnej odmeny odsúdeného mohli byť vykonávané zrážky titulom výživného a poukazované matke dieťaťa. 
	 	 		
	Podľa § 215 ods. 1 písm. b/ Trestného poriadku prokurátor zastaví trestné stíhanie, ak nie je tento skutok trestným činom a nie je dôvod na postúpenie veci.

	Podľa § 207 ods. 1 Tr. zákona kto najmenej tri mesiace v období dvoch rokov neplní čo aj z nedbanlivosti, zákonnú povinnosť vyživovať alebo zaopatrovať iného, potrestá sa odňatím slobody až na dva roky.

V konaní obvineného XXXXX absentuje zavinenie či už vo forme úmyslu alebo nedbanlivosti a z toho dôvodu toto jeho konanie nenaplňuje všetky znaky skutkovej podstaty prečinu zanedbanie povinnej výživy podľa § 207 ods. 1 Trestného zákona.

	Na základe vyššie uvedených skutočností bolo rozhodnuté tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viktor Tomáš
prokurátor